במושג אלימות במשפחה נכללים כל סוגי האלימות. ראשית, אלימות פיזית, המתבטאת בהפעלת כוח פיזי, כלומר בהכאות, כמו בעיטות וסטירות, ואף יכולה להיות מלווה באמצעים נוספים, כמו סכין, במטרה לדקור. סוג אלימות נוסף הוא אלימות מילולית – קריאה בשמות גנאי חמורים, קללות למיניהן והשפלות. בנוסף, קיימת אלימות מינית, הן כלפי ילדים (כמו נגיעה באיברים אינטימיים – ואז אלימות זו נחשבת לאלימות פיזית), והן כלפי בן/בת הזוג – כמו כפייה לקיום יחסי מין.